turjo4nis/wikipedia-bn-dump-20250701 huggingface dataset:
আগুনপাখি

আগুনপাখি বাঙালি লেখক হাসান আজিজুল হক কর্তৃক লিখিত একটি বাংলা উপন্যাস। উপন্যাসটি ২০০৬ সালে প্রকাশিত হয়। এটি ভারত বিভাগের পটভূমিতে রচিত। এর কাহিনী নির্মীত হয়েছে বিংশ শতাব্দীর রাঢ় অঞ্চলকে ঘিরে, যা বর্তমানে পশ্চিমবঙ্গের অংশ।

কাহিনিসংক্ষেপ 
আগুনপাখি উপন্যাসটি একটি গ্রামীণ পরিবারের উত্থান-পতনের ইতিহাস তুলে ধরেছে। ভারত বিভাগের কয়েক বছর আগে থেকে এর কাহিনি শুরু হয়। উপন্যাসটি একজন গ্রামীণ গৃহিণীর দৃষ্টিকোণ থেকে, উত্তম পুরুষে লিখিত। তিনি নিজের এবং তার চারপাশের পরিস্থিতি সম্পর্কে নানান পর্যবেক্ষণ ব্যক্ত করেন। তার মধ্য দিয়ে তৎকালীন রাঢ় অঞ্চলের জীবনযাত্রা সম্পর্কে ধারণা তৈরি হয়।

উপন্যাসের শুরুর দিকে, তার পরিবারের অভ্যন্তরীণ বিষয়ই অধিক বিবৃত হয়েছে। উক্ত অঞ্চলের সর্ববৃহৎ জমিদারে পরিণত হওয়ার মাধ্যমে তাদের ভাগ্য প্রস্ফুটিত হতে শুরু করে। কিন্তু দ্বিতীয় বিশ্বযুদ্ধ শুরু হওয়ার পর তাদের কলেরা, ফসলের ঘাটতি এবং সবশেষে হিন্দু-মুসলিম বিভক্তির শিকার হতে হয়। এই ঘটনাসমূহের মধ্য দিয়ে উপন্যাসের কাহিনি পারিবারিক পরিধি অতিক্রম করে বিস্তার লাভ করতে থাকে।

উপন্যাসের শেষে, গৃহিণীর স্বামী ও সন্তানেরা পাকিস্তানের উদ্দেশ্যে যাত্রা করলেও তিনি সেখানেই থেকে যাওয়ার সিদ্ধান্ত নেন।

প্রকাশনা 
গ্রন্থাকারে প্রকাশের পূর্বে, আগুনপাখি উপন্যাসটির অর্ধেকাংশ ‘অপ-রূপকথা’ নামে প্রথম আলো পত্রিকার ঈদসংখ্যায় প্রকাশিত হয়। এরপর ২০০৬ সালে সন্ধানী প্রকাশনী কর্তৃক উপন্যাসটি সর্বপ্রথম পূর্ণাঙ্গরূপে প্রকাশিত হয়। ২০০৮ সালে ভারতের দে'জ পাবলিশিং কর্তৃক গ্রন্থটি প্রকাশিত হয়।

পুরস্কার

তথ্যসূত্র

বহিঃসংযোগ 
 

২০০৬-এর বই
২০০৬-এর বাংলাদেশী উপন্যাস
বাংলা ভাষার বাংলাদেশী উপন্যাস
বাংলাদেশী উপন্যাস
বাংলা সাহিত্য
ঐতিহাসিক উপন্যাস
বাংলা ভাষার উপন্যাস
প্রথম আলো বর্ষসেরা বই
আনন্দ পুরস্কার বিজয়ী বই
পশ্চিমবঙ্গের পটভূমিতে উপন্যাস
বাংলাদেশী বই
উম্ম আল কোয়াইন

উম্ম আল কোয়াইন (; ) হলো সংযুক্ত আরব আমিরাতের উম্ম আল কোয়াইন আমিরাতের রাজধানী এবং সর্ববৃহত্‌ নগর। এটি পারস্য উপসাগরের তীরে অবস্থিত একটি প্রাকৃতিকভাবে গঠিত সমুদ্র বন্দর সংলগ্ন শহর।

অবস্থান ও আয়তন 

এই নগরটি পারস্য উপসাগরের খোর আল বাইদিআহ উপদ্বীপে অবস্থিত। এর দক্ষিণ-পশ্চিমে শারজাহ এবং উত্তর-পূর্বে রাস আল খাইমাহ শহরটি অবস্থিত।

জনসংখ্যা 
২০০৫ সালে অনুষ্ঠিত সর্বশেষ আদমশুমারিতে উম্ম আল কোয়াইনের জনসংখ্যা ছিল ৩২,৮০০ জন; যা সংযুক্ত আরব আমিরাতের আমিরাতগুলোর রাজধানীগুলোর মধ্যে সবচেয়ে কম।

তথ্যসূত্র

বহিঃসংযোগ 

 
পারস্য উপসাগর
সংযুক্ত আরব আমিরাতের শহর
আস্কইমাম.অর্গ

আস্কইমাম.অর্গ () একটি ইসলাম সম্পর্কিত তথ্য সরবরাহকারী ওয়েবসাইট। ২০০০ সালে দক্ষিণ আফ্রিকার ইসলামি পণ্ডিত ইব্রাহিম দেসাই এটি প্রতিষ্ঠা করেছিলেন। এই ওয়েবসাইটের উত্তরগুলিতে হানাফি দেওবন্দি চিন্তাধারার প্রতিফলন দেখা যায়। এটি আল-আজহার বিশ্ববিদ্যালয় এবং এর সমানুভবী ওয়েব উৎসগুলোর চেয়ে বেশি প্রভাবশালী, বিস্তৃত এবং ব্যাপক বলে বিবেচিত হয়েছে।

ইতিহাস 
ইব্রাহিম দেসাই ওয়েবসাইটটি প্রতিষ্ঠা করেন, যিনি পূর্বে মাদ্রাসা ইনামিয়্যার ফতোয়া বিভাগের প্রধান ছিলেন। এটি ২০০০ সালে আস্ক-ইমাম.কম নামে চালু হয়, পরবর্তীতে কারিগরি ও প্রযুক্তিগত উন্নয়ন করে ২০০৪ সালে আস্কইমাম.অর্গ নাম ধারণ করে। ওয়ার্ল্ড ওয়াইড ওয়েব ব্যবহার করে সহজে অ্যাক্সেসযোগ্য সাধারণ ইসলামি প্রশ্নোত্তর সরবরাহ করাই পোর্টালটির উদ্দেশ্য।

জি.আর. বান্টের মতে, “এটি একটি মুসলিম প্রতিষ্ঠান বা স্বতন্ত্র সংখ্যালঘু সম্প্রদায়ের প্রতিনিধিত্ব করে, যেটি বিশ্বব্যাপী একটি উল্লেখযোগ্য সংখ্যক ভিজিটর আনতে সক্ষম হয়েছে, যারা বিভিন্ন ধর্মীয় দৃষ্টিকোণ থেকে অনুসন্ধান করেন। প্রতিদিন সাইটে বেশ কয়েকটি নতুন ফতোয়া প্রকাশিত হয়। ২০০২ সালের আগস্ট পর্যন্ত এই সাইটে প্রায় ৪৬৮৬টি ফতোয়া জমা হয়। বান্ট উল্লেখ করেছেন, “ইংরেজি ভাষার এই সাইটটি আল আজহার এবং তার সমানুভবী সম্মিলিত সাইটগুলোর চেয়ে আরও ব্যাপক, বিস্তৃত এবং সম্ভাব্য প্রভাবশালী।

গবেষক ফারহানা ২০১১ সালে এই সাইটের ফতোয়াগুলোর কাঠামোর সমীক্ষায় দেখান যে, দেসাইয়ের শিক্ষার্থীরা বিভিন্ন ভৌগোলিক অবস্থানের হলেও, তারা বেশিরভাগ ফতোয়া তৈরি করেছিলেন এবং শিক্ষক হিসেবে দেসাই হলেন চূড়ান্ত কর্তৃপক্ষ। প্রতিটি ফতোয়ার শেষ লাইনে থাকে, “মুফতি ইব্রাহিম দেসাই কর্তৃক পরীক্ষিত ও অনুমোদিত।” সাইটের প্রতিষ্ঠাতা ২০২১ সালের ১৫ জুলাই ডারবানে মৃত্যুবরণ করেন।

পন্থা 
এটি দেওবন্দি হানাফি দৃষ্টিভঙ্গিকে প্রতিফলিত করে। ফারহানার মতে, “এর উত্তরগুলি সংক্ষিপ্ত, সর্বদা উল্লেখযোগ্য পাঠ্য বিশ্লেষণ করে না এবং এটি ইজতিহাদ ও ফতোয়ার মধ্যে পার্থক্য স্বীকার করে”। বান্ট আরও যোগ করেছেন যে, “আস্কইমামের সাথে সংশ্লিষ্ট পণ্ডিতরা প্রচলিত চারটি সুন্নি আইনশাস্ত্র এবং অন্যান্য ধর্মীয় মতামতের মধ্যে পার্থক্য করেন।” সাইটের প্রশ্নোত্তর নির্দেশিকায় উল্লেখ করা হয়েছে যে, “এটি ফিকহ সম্পর্কিত হানাফি প্রশ্নাবলীর জন্য সংরক্ষিত।” এটি অন্যান্য সুন্নি মতবাদ অনুসরণকারী লোকদের তাদের উপযুক্ত পণ্ডিতদের জিজ্ঞাসা করার পরামর্শ দেয়।

আরও দেখুন 
 দারুলইফতা-দেওবন্দ.কম

তথ্যসূত্র

উদ্ধৃতি

গ্রন্থপঞ্জি 

 
 
 

ফতোয়া
ইসলামি ওয়েবসাইট
দেওবন্দি ওয়েবসাইট
প্রশ্ন-ও-উত্তরের ওয়েবসাইট
সুন্নি ইসলামিক ওয়েবসাইট
২০০০-এ প্রতিষ্ঠিত ইন্টারনেট সম্পত্তি
ফ্র্যাংক স্টেনটন

স্যার ফ্র্যাংক মেরি স্টেনটন এফবিএ (ইংরেজি: Sir Frank Merry Stenton; ১৭ মে, ১৮৮০ – ১৫ সেপ্টেম্বর ১৯৬৭) ছিলেন বিংশ শতাব্দীর এক অ্যাংলো-স্যাক্সন ইংল্যান্ড-বিশারদ ইতিহাসবিদ তথা রয়্যাল হিস্টোরিক্যাল সোসাইটির সভাপতি (১৯৩৭-১৯৪৫)।

সাউথওয়েল, নটিংহ্যামশায়ারের হেনরি স্টেনটনের পুত্র স্যার ফ্র্যাংক স্টেনটন কেবল কলেজ, অক্সফোর্ডে শিক্ষালাভ করেছিলেন এবং ১৯৪৭ সা;এ সাম্মানিক অক্সব্রিজ ফেলো নির্বাচিত হয়েছিলেন।

অ্যালেন ময়ারের সঙ্গে স্টেনটন ইংলিশ প্লেস-নেম সোসাইটির দ্বিতীয় খণ্ড দ্য প্লেস-নেমস অফ বাকিংহ্যামশায়ার রচনা করেন। বইটি প্রকাশিত হয় ১৯২৫ সালে। ১৯২৯ সালে তিনি অক্সফোর্ড বিশ্ববিদ্যালয়ে ফোর্ড বক্তৃতা প্রদান করেন। এরপর তিনি অক্সফোর্ড হিস্ট্রি অফ ইংল্যান্ড-এর অন্যতম খণ্ড অ্যাংলো-স্যাক্সন ইংল্যান্ড রচনা করেন। ১৯৪৩ সালে প্রথম প্রকাশিত এই বইটি সেই যুগের ইতিহাসের একটি ধ্রুপদি গ্রন্থ হিসেবে পরিগণিত হয়।

স্টেনটন ছিলেন রিডিং বিশ্ববিদ্যালয়ের ইতিহাসের অধ্যাপক (১৯২৬-১৯৪৬)। এরপর তিনি উক্ত বিশ্ববিদ্যালয়ের উপাচার্য (১৯৪৬-১৯৫০) হয়েছিলেন। রিডিং-এর উপাচার্য থাকাকালীন তিনি বিশ্ববিদ্যালয় কর্তৃক হোয়াইটনাইটস পার্ক ক্রয়ের পৌরোহিত্য করেন। পরবর্তী দশকগুলিতে এখানে একটি নতুন শিক্ষাপ্রাঙ্গন তৈরি হওয়ায় বিশ্ববিদ্যালয়ের ক্ষেত্র প্রসারিত হয়েছিল। ২০০৮ সালের নভেম্বর মাসে ঘোষণা করা হয় যে সেই শিক্ষাপ্রাঙ্গনে একটি নতুন আবাসিক হল তৈরি করা হবে এবং স্টেনটনের সম্মানে সেটিকে স্টেনটন হল নামে অভিহিত করা হবে। ১৯৬৭ সালে রিডিং বিশ্ববিদ্যালয়ে বার্ষিক স্টেনটন বক্তৃতার সূচনা ঘটে। বিশিষ্ট ইতিহাসবিদগণ এই বক্তৃতা দিয়ে থাকেন।

১৯৪৮ নববর্ষ সম্মাননা উপলক্ষ্যে তাঁকে নাইটহুড প্রদান করা হয়। ১৯৪৮ সালের ১০ ফেব্রুয়ারি বাকিংহ্যাম প্রাসাদে রাজা ষষ্ঠ জর্জের থেকে নাইটহুডের খেতাব-পত্র লাভ করেন।

তাঁর স্ত্রী ডরিস মেরি স্টেনটন অ্যাংলো-স্যাক্সন ইংল্যান্ড গ্রন্থের তৃতীয় সংস্করণের একটি ভূমিকা রচনা করেন। এই সংস্করণটি স্যার ফ্র্যাংক স্টেনটনের মৃত্যুর পর প্রকাশিত হয়েছিল। এছাড়া ডরিস মেরি স্টেনটন ১৯৭০ সালে প্রকাশিত প্রিপেয়ারেটরি টু অ্যাংলো-স্যাক্সন ইংল্যান্ড: বিইং দ্য কালেক্টেড পেপারস অফ ফ্র্যাংক মেরি স্টেনটন গ্রন্থটি সম্পাদনা করেন। ডরিস মেরি স্টেনটন নিজেও এক ইতিহাসবিদ ছিলেন। তাঁর রচিত গ্রন্থাবলির মধ্যে পেলিকান হিস্ট্রি অফ ইংল্যান্ড ধারাবাহিকের ইংলিশ সোসাইটি ইন দি আর্লি মিডল এজেস ও দি ইংলিশ ওম্যান ইন হিস্ট্রি (১৯৫৭) বই দু’টি উল্লেখযোগ্য।

ফ্র্যাংক স্টেনটন ও তাঁর স্ত্রীর গবেষণা পত্র, তাঁদের গ্রন্থাগার ও মুদ্রা সংগ্রহ বর্তমানে রিডিং বিশ্ববিদ্যালয়ের একটি বিশেষ সংগ্রহশালার অংশ।

তথ্যসূত্র

বহিঃসংযোগ

 
 Stenton Papers
 Stenton Library
 Stenton Coin Collection
 Stenton., F. M. (1920), The Danes in England.. History, 5: 173–177. doi: 10.1111/j.1468-229X.1920.tb01326.x
 TYPES OF MANORIAL STRUCTURE IN THE NORTHERN DANELAW By F. M. STENTON
 Documents illustrative of the social and economic history of the Danelaw, from various collections (1920) By F. M. Stenton

১৮৮০-এ জন্ম
১৯৬৭-এ মৃত্যু
বিংশ শতাব্দীর ইংরেজ ইতিহাসবিদ
রিডিং বিশ্ববিদ্যালয়ের শিক্ষক
অ্যাংলো-স্যাক্সন বিদ্যা বিশেষজ্ঞ
ব্রিটিশ মধ্যযুগ বিশেষজ্ঞ
ইংরেজ গবেষক
নাইটস ব্যাচেলর
রয়্যাল হিস্টোরিক্যাল সোসাইটির সভাপতি
২০শ শতাব্দীর ইংরেজ ইতিহাসবিদ
ফোকাচ্চা

ফোকাচ্চা (, আ-ধ্ব-ব: [foˈkattʃa]; ; আ-ধ্ব-ব: [fyˈɡasa]) ইতালীয় রন্ধনশৈলীতে এক ধরনের বদ্ধ উনুনে সেঁকা চ্যাপ্টা পাঁউরুটি। এটির সাথে রন্ধনশৈলী ও বুনটে পিৎজার রুটির মতো অংশটির মিল আছে। তাই কিছু কিছু স্থানে এটিকে "পিৎজা বিয়াংকা" (pizza bianca) অর্থাৎ "খালি পিৎজা" বলে ডাকা হয়। ফোকাচ্চাকে মূল খাবারের সাথে অতিরিক্ত খাবার বা পার্শ্বব্যঞ্জন (সাইড ডিশ) হিসেবে পরিবেশিত করা হতে পারে কিংবা স্যান্ডুইচের রুটি হিসেবে ব্যবহার করা হতে পারে।

ব্যুৎপত্তি
প্রাচীন রোমে পানিস ফোকাকিউস (panis focacius) অগ্নিকুণ্ডে ঝলসানো চ্যাপ্টারুটিকে বোঝাতো ফোকাকিউস কথাটি লাতিন ফোকুস (focus) থেকে উদ্ভূত, যার অর্থ 'অগ্নিকুণ্ড, সেঁকার স্থান'।  কারও কারও মতে এই রুটিটির মূল রন্ধনপ্রণালীটি সম্ভবত এত্রুস্কান জাতির লোকেরা উদ্ভাবন করেছিল, তবে বর্তমানে এটি উত্তর-পশ্চিম ইতালির লিগুরীয় রন্ধনশৈলীর সাথেই সবচেয়ে বেশি সম্পর্কিত। লিগুরিয়ার বাইরে ফোকাচ্চা শব্দটি ইতালির জেনোয়া অঞ্চলে প্রস্তুতকৃত চ্যাপ্টারুটিগুলিকে নির্দেশ করতে ব্যবহৃত হয়।  জেনোভীয় উপভাষাতে এটিকে ফুগাস্‌সা (fügassa) নামে ডাকা হয়, আর বারি শহরের ইতালীয় উপভাষাতে এটিকে ফেকাৎসে (fecàzze) নামে ডাকা হয়।

১৩০০ খ্রিস্টাব্দে ফোকাচ্চা শব্দের সর্বপ্রথম লিখিত ব্যবহারের প্রমাণ পাওয়া গেছে।

ফোকাচ্চাকে কখনও কখনও এক ধরনের পিৎজা মনে করা হলেও ফোকাচ্চার ময়দার মণ্ডটিকে একবার সমতল করার পরে আবার ফুলে উঠতে দেওয়া হয়, কিন্তু পিৎজাকে সাথে সাথে সেঁকে ফেলা হয়।

আঞ্চলিক প্রকারভেদ
লিগুরিয়ার উপকূল ধরে ফোকাচ্চার অসংখ্য প্রকারভেদ আছে। বিস্কুটের মতো শক্ত ফোকাচ্চা সেক্কা ("শুকনো ফোকাচ্চা") থেকে শুরু করে ভুট্টার-ময়দা, তৈলাক্ত, নরম ভোলত্রি সংস্করণ রয়েছে।) এগুলো কতগুলির সাথে জেনোভীয় সংস্করণটির মিল নেই বললেই চলে।

একটি চরম উদাহরণ হল ফোকাচ্চা কল ফর্মাজ্জো (focaccia col formaggio) অর্থাৎ "পনিরসহ ফোকাচ্চা", যাকে ফোকাচ্চা দি রেক্কো (focaccia di Recco) বা ফোকাচ্চা তিপো রেক্কো (focaccia tipo Recco) নামেও ডাকা হয়, যেটি জেনোয়া শহরের কাছেই রেকো শহরে বানানো হয়। এই সংস্করণটিতে কাগজের মতো পাতলা রুটির দুইটি স্তরের ভেতরে স্ত্রাক্কিনো ধরনের পনিরের স্তর প্রবেশ করানো থাকে।

ফোকাচ্চার আরও কিছু সংস্করণে এর উপরিপৃষ্ঠে ঘন ঝোল (সস) বা হ্যাম, এমনকি ননীর ক্রিম, ফল বা জানদুয়া চকলেটের ক্রিমের প্রলেপ দেওয়া থাকতে পারে।

আরও দেখুন

 ফুগাস (রুটি) 
 পোগাচা 
 পানফোকাচ্চা 
 সিসিলীয় পিৎজা 
 ইতালীয় পদের তালিকা 
 দেশ অনুযায়ী পিৎজার প্রকারভেদের তালিকা 
 কোকা (সেঁকা ময়দার সুখাদ্য) 
 পিৎজা 
 লিগুরিয়ার রন্ধনশৈলী

টীকা

তথ্যসূত্র

আরও পড়ুন

 

 
 
 

চ্যাপ্টারুটি
ইতালীয় রুটি
লিগুরিয়ার রন্ধনশৈলী
রাস্তার খাবার
ইস্ট রুটি
বড়রুটি
অ্যাসের

অ্যাসের (; মৃত্যু: আনুমানিক ৯০৯; জন অ্যাসের বা অ্যাসেরিয়াস মেনেভেনসিস নামেও পরিচিত) ছিলেন ডাইফেডের সেন্ট ডেভিড’সের এক ওয়েলশ সন্ন্যাসী। তিনি ৮৯০-এর দশকে শেরবোর্নের বিশপ হয়েছিলেন। ৮৮৫ সাল নাগাদ মহান অ্যালফ্রেড তাঁকে সেন্ট ডেভিড’স ত্যাগ করে যে বিদ্বজ্জন চক্র অ্যালফ্রেড তাঁর রাজদরবারে সমবেত করেছিলেন তারই মধ্যে যোগ দেওয়ার জন্য অনুরোধ জানান। অসুস্থতার জন্য এক বছর সেরওয়েন্টে অতিবাহিত করে অ্যাসের অ্যালফ্রেডের অনুরোধ স্বীকার করে নেন।

৮৯৩ সালে অ্যাসের লাইফ অফ কিং অ্যালফ্রেড নামে অ্যালফ্রেডের একটি জীবনী রচনা করেন। পাণ্ডুলিপিটির একটি মাত্র অনুলিপিই বর্তমানে পাওয়া যায়, যা কটন লাইব্রেরির অংশ ছিল। মূল অনুলিপিটি ১৭৩১ সালে একটি অগ্নিকাণ্ডে নষ্ট হয়ে গিয়েছিল। কিন্তু তার আগেই সেটির একাধিক অনুলিপি করে নেওয়া হয়েছিল। অন্যান্য প্রাচীন লেখকদের দ্বারা গৃহীত অ্যাসেরের রচনাকর্মের উপাদানের সঙ্গে মিলিয়ে গ্রন্থটিকে পুনর্নির্মাণ করা সম্ভব হয়েছে। এই জীবনীটিই অ্যালফ্রেডের জীবন-সংক্রান্ত তথ্যের প্রধান উৎস। অন্য কোনও আদি ইংরেজ শাসক সম্পর্কে এত তথ্য পাওয়া যায় না, যতটা এই গ্রন্থের দৌলতে অ্যালফ্রেড সম্পর্কে জানা যায়। মহান গ্রেগরির প্যাস্টোরাল কেয়ার অনুবাদ ও সম্ভবত অন্যান্য রচনার কাজেও অ্যাসের অ্যালফ্রেডকে সহায়তা করেছিলেন।

অ্যালফ্রেড অক্সফোর্ড বিশ্ববিদ্যালয় স্থাপন করেছিলেন বলে যে কিংবদন্তিটি প্রচলিত ছিল, কখনও কখনও অ্যাসেরকে সেই কিংবদন্তির একটি উৎসসূত্র হিসেবে উল্লেখ করা হয়। প্রসঙ্গত উল্লেখ্য, অ্যালফ্রেড কর্তৃক অক্সফোর্ড বিশ্ববিদ্যালয় প্রতিষ্ঠার ধারণাটি বর্তমানে ভ্রান্ত বলে প্রমাণিত হয়েছে। এই দাবি উত্থাপনকারী একটি ক্ষুদ্র রচনাংশ উইলিয়াম ক্যামডেন তাঁর সম্পাদিত অ্যাসেরের লাইফ অফ কিং অ্যালফ্রেড গ্রন্থের ১৬০৩ সংস্করণে প্রক্ষেপণ করেছিলেন। লাইফ অফ কিং অ্যালফ্রেড গ্রন্থটি জালিয়াতি কিনা অর্থাৎ অল্পকাল পরের কোনও লেখকের লেখা কিনা সেই নিয়ে পর্যায়ক্রমিকভাবে সংশয় উত্থাপিত হলেও বর্তমানে এটিকে প্রায় বিশ্বজনীনভাবেই অকৃত্রিম বলে গ্রহণ করা হয়ে থাকে।

তথ্যসূত্র

উল্লেখপঞ্জি

বহিঃসংযোগ 
 
 HTML full text of Asser's Life of King Alfred
 Asser's Life of Alfred, commentary from The Cambridge History of English and American Literature, Volume I, 1907–21.
 Asser's Life of Alfred
 
 

শেরবোর্নের বিশপ (প্রাচীন)
৯ম শতাব্দীর ইতিহাসবিদ
ওয়েলশ জীবনীকার
ওয়েলশ বিশপ
মধ্যযুগীয় ওয়েলশ লেখক
ওয়েলশ খ্রিস্টান
৯ম শতাব্দীর ইংরেজ বিশপ
৯ম শতাব্দীতে জন্ম
৯০০-এর দশকে মৃত্যু
খাগড়াছড়ি পার্বত্য জেলা পরিষদ

খাগড়াছড়ি পার্বত্য জেলা পরিষদ বাংলাদেশের খাগড়াছড়ি জেলা প্রশাসনের আওতায় স্থানীয় সরকার সংস্থা। মংসুইপ্রু চৌধুরী অপু পরিষদটির চেয়ারম্যান পদে রয়েছেন।

ইতিহাস 
১৯৮৯ সালের ৬ই মার্চে উপজাতি ও সংখ্যালঘুদের কল্যাণে খাগড়াছড়ি পার্বত্য জেলা স্থানীয় সরকার পরিষদ গঠিত হয়। পার্বত্য চট্টগ্রামে (রাঙ্গামাটি, খাগড়াছড়ি ও বান্দরবান জেলা) বাংলাদেশ সরকার এবং উপজাতি সম্প্রদায়ের প্রতিনিধিত্বকারী দল পার্বত্য চট্টগ্রাম জনসংহতি সমিতির মধ্যে নিম্ন-স্তরের দ্বন্দ্ব ছিল। ১৯৯৭ সালের ২ ডিসেম্বর বাংলাদেশ সরকার ও পার্বত্য চট্টগ্রাম জনসংহতি সমিতি দ্বন্দ্ব নিরসনে একটি শান্তিচুক্তি করে। চুক্তি হওয়ার পর, চুক্তি অনুযায়ী পরিষদ সমৃদ্ধ করার জন্য সরকার পদক্ষেপ গ্রহণ করেছিল। পরবর্তীতে পরিষদটিকে “খাগড়াছড়ি পার্বত্য জেলা পরিষদ”-এ পুনর্নামকরণ করা হয়। শান্তিচুক্তি অনুযায়ী পরিষদটি ৪০টি বিদ্যালয় তৈরি ও ১০০টি বিদ্যালয় সংস্কার করে।

তথ্যসূত্র 

খাগড়াছড়ি জেলা
বাংলাদেশের স্থানীয় সরকার
১৯৮৯-এ বাংলাদেশে প্রতিষ্ঠিত
জার্মানি জাতীয় অনূর্ধ্ব-২৩ ফুটবল দল

জার্মানি জাতীয় অনূর্ধ্ব-২৩ ফুটবল দল (; যা জার্মানি অলিম্পিক ফুটবল দল অথবা জার্মানি অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে জার্মানির প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম জার্মানির ফুটবলের সর্বোচ্চ নিয়ন্ত্রক সংস্থা জার্মান ফুটবল অ্যাসোসিয়েশন দ্বারা নিয়ন্ত্রিত হয়। ১৯৫৫ সালের ২৫শে জুন তারিখে, জার্মানি অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; পশ্চিম জার্মানির ফ্রাঙ্কফুর্টে অনুষ্ঠিত জার্মানি এবং যুগোস্লাভিয়া অনূর্ধ্ব-২৩ দলের মধ্যকার উক্ত ম্যাচটি ৩–৩ গোলে ড্র হয়েছে।

ডি মানশাফট নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জার্মানির ফ্রাঙ্কফুর্টে অবস্থিত। বর্তমানে এই দলের ম্যানেজারের দায়িত্ব পালন করছেন স্টেফান কুনৎস। জার্মানি অনূর্ধ্ব-২৩ গ্রীষ্মকালীন অলিম্পিকের ইতিহাসের অন্যতম সফল দল, যারা এপর্যন্ত ১ বার (১৯৭৬) স্বর্ণ পদক জয়লাভ করেছে।

মাক্সিমিলিয়ান মাইয়ার, লেয়ন গোরেৎস্কা, ইয়ুর্গেন ক্লিন্সমান, রুডি বোমার এবং হান্স-ইয়ুর্গেন রিডিগারের মতো খেলোয়াড়গণ জার্মানির অনূর্ধ্ব-২৩ দলের জার্সি গায়ে মাঠ কাঁপিয়েছেন।

টীকা

তথ্যসূত্র

বহিঃসংযোগ
  

জার্মানি জাতীয় অনূর্ধ্ব-২৩ ফুটবল দল
ইউরোপের জাতীয় অনূর্ধ্ব-২৩ ফুটবল দল
জার্মানি জাতীয় ফুটবল দল
গ্রীষ্মকালীন অলিম্পিকে জার্মানি
দক্ষিণ আফ্রিকা জাতীয় অনূর্ধ্ব-২৩ ফুটবল দল

দক্ষিণ আফ্রিকা জাতীয় অনূর্ধ্ব-২৩ ফুটবল দল (; যা দক্ষিণ আফ্রিকা অলিম্পিক ফুটবল দল অথবা দক্ষিণ আফ্রিকা অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে দক্ষিণ আফ্রিকার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম দক্ষিণ আফ্রিকার ফুটবলের সর্বোচ্চ নিয়ন্ত্রক সংস্থা দক্ষিণ আফ্রিকান ফুটবল অ্যাসোসিয়েশন দ্বারা নিয়ন্ত্রিত হয়। দক্ষিণ আফ্রিকায় অনুষ্ঠিত ম্যাচে দক্ষিণ আফ্রিকা অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; উক্ত ম্যাচে দক্ষিণ আফ্রিকা ঘানা অনূর্ধ্ব-২৩ দলের সাথে উক্ত ম্যাচটি ০–০ গোলের ড্র হয়েছে।

বাফানা বাফানা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় দক্ষিণ আফ্রিকার রাজধানী জোহানসবার্গে অবস্থিত। বর্তমানে এই দলের ম্যানেজারের দায়িত্ব পালন করছেন ডেভিড নোতোয়ানো এবং অধিনায়কের দায়িত্ব পালন করছেন মিনায়ের রক্ষণভাগের খেলোয়াড় রেপো মালেপে। দক্ষিণ আফ্রিকা অনূর্ধ্ব-২৩ এপর্যন্ত ২ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে শুধুমাত্র গ্রুপ পর্বে অংশগ্রহণ করা।

ম্যাথু বুথ, হলানহলা খুজওয়ায়ো, এমিলি ব্যারন, গিফট মোতুপা এবং মেনজি মাসুকুর মতো খেলোয়াড়গণ দক্ষিণ আফ্রিকার অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  

দক্ষিণ আফ্রিকা জাতীয় অনূর্ধ্ব-২৩ ফুটবল দল
আফ্রিকার জাতীয় অনূর্ধ্ব-২৩ ফুটবল দল
মেক্সিকো জাতীয় অনূর্ধ্ব-২৩ ফুটবল দল

মেক্সিকো জাতীয় অনূর্ধ্ব-২৩ ফুটবল দল (; যা মেক্সিকো অলিম্পিক ফুটবল দল অথবা মেক্সিকো অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে মেক্সিকোর প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম মেক্সিকোর ফুটবলের সর্বোচ্চ নিয়ন্ত্রক সংস্থা মেক্সিকীয় ফুটবল ফেডারেশন দ্বারা নিয়ন্ত্রিত হয়। ১৯২৮ সালের ৩০শে মে তারিখে, মেক্সিকো অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; নেদারল্যান্ডসের আমস্টার্ডামে অনুষ্ঠিত উক্ত ম্যাচে মেক্সিকো স্পেন অনূর্ধ্ব-২৩ দলের কাছে ৭–১ গোলের ব্যবধানে পরাজিত হয়েছে।

এল ত্রি নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মেক্সিকোর তোলুকায় অবস্থিত। বর্তমানে এই দলের ম্যানেজারের দায়িত্ব পালন করছেন হাইমে লোজানো এবং অধিনায়কের দায়িত্ব পালন করছেন মোন্তেরের রক্ষণভাগের খেলোয়াড় এরিক আগিরে। মেক্সিকো অনূর্ধ্ব-২৩ গ্রীষ্মকালীন অলিম্পিকের ইতিহাসের অন্যতম সফল দল, যারা এপর্যন্ত ১ বার (২০১২) স্বর্ণ পদক জয়লাভ করেছে।

দিয়েগো রেয়েস, মার্কো ফাবিয়ান, এক্তোর এরেরা, আলান পুলিদো এবং সেবাস্তিয়ান কোর্দোভার মতো খেলোয়াড়গণ মেক্সিকোর অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
 

মেক্সিকো জাতীয় অনূর্ধ্ব-২৩ ফুটবল দল
উত্তর আমেরিকার জাতীয় অনূর্ধ্ব-২৩ ফুটবল দল
ফ্রান্স জাতীয় অনূর্ধ্ব-২৩ ফুটবল দল

ফ্রান্স জাতীয় অনূর্ধ্ব-২৩ ফুটবল দল (; যা ফ্রান্স অলিম্পিক ফুটবল দল অথবা ফ্রান্স অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে ফ্রান্সের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ফ্রান্সের ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়।

ল্য ব্লু নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ফ্রান্সের রাজধানী প্যারিসে অবস্থিত। বর্তমানে এই দলের ম্যানেজারের দায়িত্ব পালন করছেন সিলভাঁ রিপোল এবং অধিনায়কের দায়িত্ব পালন করছেন তিগ্রেসের আক্রমণভাগের খেলোয়াড় অঁদ্রে-পিয়ের জিনিয়াক।

রঁদাল কলো মুয়ানি, নাতানায়েল এমবুকু, অঁদ্রে-পিয়ের জিনিয়াক, ক্লেমঁ মিশেলাঁ এবং স্তেফান বাজিকের মতো খেলোয়াড়গণ ফ্রান্সের অনূর্ধ্ব-২৩ দলের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ
  

ফ্রান্স জাতীয় অনূর্ধ্ব-২৩ ফুটবল দল
ইউরোপের জাতীয় অনূর্ধ্ব-২৩ ফুটবল দল
ফ্রান্স জাতীয় ফুটবল দল
গ্রীষ্মকালীন অলিম্পিকে ফ্রান্স
নিউজিল্যান্ড জাতীয় অনূর্ধ্ব-২৩ ফুটবল দল

নিউজিল্যান্ড জাতীয় অনূর্ধ্ব-২৩ ফুটবল দল (; যা নিউজিল্যান্ড অলিম্পিক ফুটবল দল অথবা নিউজিল্যান্ড অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে নিউজিল্যান্ডের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম নিউজিল্যান্ডের ফুটবলের সর্বোচ্চ নিয়ন্ত্রক সংস্থা নিউজিল্যান্ড ফুটবল দ্বারা নিয়ন্ত্রিত হয়। ১৯৯১ সালের ২২শে মে তারিখে, নিউজিল্যান্ড অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার মেলবোর্নে অনুষ্ঠিত উক্ত ম্যাচে নিউজিল্যান্ড অস্ট্রেলিয়া অনূর্ধ্ব-২৩ দলের কাছে ২–০ গোলের ব্যবধানে পরাজিত হয়েছে।

অল ওয়াইটস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় নিউজিল্যান্ডের রাজধানী অকল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন ড্যানি হে এবং অধিনায়কের দায়িত্ব পালন করছেন ওয়েস্ট হ্যাম ইউনাইটেডের রক্ষণভাগের খেলোয়াড় উইনস্টন রাইড। নিউজিল্যান্ড অনূর্ধ্ব-২৩ এপর্যন্ত ২ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে গ্রুপ পর্বে অংশগ্রহণ করা।

স্টিভেন ওল্ড, লোগান রজারসন, ক্লেটন লুইস, মায়ার বেভান এবং বেন ওয়াইনের মতো খেলোয়াড়গণ নিউজিল্যান্ডের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  

নিউজিল্যান্ড জাতীয় অনূর্ধ্ব-২৩ ফুটবল দল
ওশেনিয়ার জাতীয় অনূর্ধ্ব-২৩ ফুটবল দল
নিউজিল্যান্ড জাতীয় ফুটবল দল
দক্ষিণ কোরিয়া জাতীয় অনূর্ধ্ব-২৩ ফুটবল দল

দক্ষিণ কোরিয়া জাতীয় অনূর্ধ্ব-২৩ ফুটবল দল (; যা দক্ষিণ কোরিয়া অলিম্পিক ফুটবল দল অথবা দক্ষিণ কোরিয়া অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে দক্ষিণ কোরিয়ার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম দক্ষিণ কোরিয়ার ফুটবলের সর্বোচ্চ নিয়ন্ত্রক সংস্থা কোরিয়া ফুটবল অ্যাসোসিয়েশন দ্বারা নিয়ন্ত্রিত হয়। ১৯৯১ সালের ২৪শে মার্চ তারিখে, দক্ষিণ কোরিয়া অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ কোরিয়ার মাসানে অনুষ্ঠিত উক্ত ম্যাচে দক্ষিণ কোরিয়া ইন্দোনেশিয়া অনূর্ধ্ব-২৩ দলকে ৩–০ গোলের ব্যবধানে পরাজিত করেছে।

এশিয়ার বাঘ নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় দক্ষিণ কোরিয়ার রাজধানী সিউলে অবস্থিত। বর্তমানে এই দলের ম্যানেজারের দায়িত্ব পালন করছেন কিম হাক-বুম এবং অধিনায়কের দায়িত্ব পালন করছেন সিউল ই-ল্যান্ডের রক্ষণভাগের খেলোয়াড় লি সাং-মিন। দক্ষিণ কোরিয়া অনূর্ধ্ব-২৩ এপর্যন্ত ৮ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১২ গ্রীষ্মকালীন অলিম্পিকের ব্রোঞ্জ পদক জয়লাভ করা।

লি কি-হিউং, কিম জুং-উ, চোই সুং-কুক, হাওং উই-জো এবং মুন চাং-জিনের মতো খেলোয়াড়গণ দক্ষিণ কোরিয়ার অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
 

দক্ষিণ কোরিয়া জাতীয় অনূর্ধ্ব-২৩ ফুটবল দল
এশিয়ার জাতীয় অনূর্ধ্ব-২৩ ফুটবল দল
দক্ষিণ কোরিয়ায় যুব ফুটবল
হন্ডুরাস জাতীয় অনূর্ধ্ব-২৩ ফুটবল দল

হন্ডুরাস জাতীয় অনূর্ধ্ব-২৩ ফুটবল দল (; যা হন্ডুরাস অলিম্পিক ফুটবল দল অথবা হন্ডুরাস অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে হন্ডুরাসের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম হন্ডুরাসের ফুটবলের সর্বোচ্চ নিয়ন্ত্রক সংস্থা হন্ডুরাস ফুটবল ফেডারেশন দ্বারা নিয়ন্ত্রিত হয়। ১৯৯১ সালের ১৬ই মার্চ তারিখে, হন্ডুরাস অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালায় অনুষ্ঠিত উক্ত ম্যাচে হন্ডুরাস এবং গুয়াতেমালা অনূর্ধ্ব-২৩ দলের মধ্যকার ম্যাচটি ২–২ গোলে ড্র হয়েছে।

লস কাত্রাচোস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় হন্ডুরাসের রাজধানী তেগুসিগালপায় অবস্থিত। বর্তমানে এই দলের ম্যানেজারের দায়িত্ব পালন করছেন মিগেল ফালেরো এবং অধিনায়কের দায়িত্ব পালন করছেন এভারটনের রক্ষণভাগের খেলোয়াড় দেনিল মালদোনাদো। হন্ডুরাস অনূর্ধ্ব-২৩ এপর্যন্ত ৫ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০১৬ গ্রীষ্মকালীন অলিম্পিকে চতুর্থ স্থান অর্জন করা।

রামোন নুনিয়েস, দাভিদ ভেলাস্কেস, হোসে মেন্দোসা, আলবের্ত এলিস এবং চোকো লোজানোর মতো খেলোয়াড়গণ হন্ডুরাসের অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
  

হন্ডুরাস জাতীয় অনূর্ধ্ব-২৩ ফুটবল দল
উত্তর আমেরিকার জাতীয় অনূর্ধ্ব-২৩ ফুটবল দল
রোমানিয়া জাতীয় অনূর্ধ্ব-২৩ ফুটবল দল

রোমানিয়া জাতীয় অনূর্ধ্ব-২৩ ফুটবল দল (; যা রোমানিয়া অলিম্পিক ফুটবল দল অথবা রোমানিয়া অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে রোমানিয়ার প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম রোমানিয়ার ফুটবলের সর্বোচ্চ নিয়ন্ত্রক সংস্থা রোমানীয় ফুটবল ফেডারেশন দ্বারা নিয়ন্ত্রিত হয়।

ত্রিকলরি নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় রোমানিয়ার রাজধানী বুখারেস্টে অবস্থিত। বর্তমানে এই দলের ম্যানেজারের দায়িত্ব পালন করছেন মিরেল রাদোই এবং অধিনায়কের দায়িত্ব পালন করছেন পিসার মধ্যমাঠের খেলোয়াড় মারিউস মারিন। রোমানিয়া অনূর্ধ্ব-২৩ এপর্যন্ত ৪ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯৬৪ গ্রীষ্মকালীন অলিম্পিকে পঞ্চম স্থান অধিকার করা।

মিহাই আইয়োয়ানি, রিকার্দো গ্রিগোরে, মার্কো দুলকা, মারিউস মারিন এবং আন্দ্রি সিন্তেয়ানের মতো খেলোয়াড়গণ রোমানিয়ার অনূর্ধ্ব-২৩ দলের জার্সি গায়ে মাঠ কাঁপিয়েছেন।

প্রতিযোগিতামূলক তথ্য

গ্রীষ্মকালীন অলিম্পিক

তথ্যসূত্র

বহিঃসংযোগ
 

রোমানিয়া জাতীয় অনূর্ধ্ব-২৩ ফুটবল দল
ইউরোপের জাতীয় অনূর্ধ্ব-২৩ ফুটবল দল
মিশর জাতীয় অনূর্ধ্ব-২৩ ফুটবল দল

মিশর জাতীয় অনূর্ধ্ব-২৩ ফুটবল দল (; যা মিশর অলিম্পিক ফুটবল দল অথবা মিশর অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে মিশরের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম মিশরের ফুটবলের সর্বোচ্চ নিয়ন্ত্রক সংস্থা মিশরীয় ফুটবল অ্যাসোসিয়েশন দ্বারা নিয়ন্ত্রিত হয়।

৭৫,০০০ ধারণক্ষমতাবিশিষ্ট কায়রো আন্তর্জাতিক স্টেডিয়ামে আল-ফিরাইনা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিশরের রাজধানী কায়রোয় অবস্থিত। বর্তমানে এই দলের ম্যানেজারের দায়িত্ব পালন করছেন শাওকি গুরাইব। মিশর অনূর্ধ্ব-২৩ এপর্যন্ত ১১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ১৯২৮ এবং ১৯৬৪ গ্রীষ্মকালীন অলিম্পিকে চতুর্থ স্থান অধিকার করা।

মারওয়ান মহসিন, হুসাম হাসান, শিহাব আহমদ, মুস্তফা মুহাম্মদ এবং আহমদ ইয়াসির রাইয়ানের মতো খেলোয়াড়গণ মিশরের অনূর্ধ্ব-২৩ দলের জার্সি গায়ে মাঠ কাঁপিয়েছেন।

তথ্যসূত্র

বহিঃসংযোগ
 

মিশর জাতীয় অনূর্ধ্ব-২৩ ফুটবল দল
আফ্রিকার জাতীয় অনূর্ধ্ব-২৩ ফুটবল দল
মিশর জাতীয় ফুটবল দল